- Hindi News
- National
- भाजयुमो का सीएम आवास पर प्रदर्शन मंत्री सतेन्द्र जैन को हटाने की रखी मांग
भाजयुमो का सीएम आवास पर प्रदर्शन मंत्री सतेन्द्र जैन को हटाने की रखी मांग
नई दिल्ली | आपसरकार में मंत्री सतेन्द्र जैन को हटाने की मांग को लेकर प्रदेश भाजपा ने सीएम आवास रविवार को प्रदर्शन किया। भाजयुमो अध्यक्ष सुनील यादव के नेतृत्व में कई कार्यकर्ता मौजूद रहे। इन्हें रोकने के लिए पुलिस ने पानी की बौछारें की और बैरिकेट तोड़ सीएम आवास की ओर बढ़ रहे कार्यकर्ताओं को गिरफ्तार भी किया गया। हालांकि थाने लाकर बाद में उन्हें छोड़ दिया गया।
प्रदेश भाजपा अध्यक्ष मनोज तिवारी ने प्रदर्शनकारियों को संबोधित करते हुए कहा कि ईमानदारी की बात करने वाले केजरीवाल को जांच पूरी होनी तक अविलंब अपने मंत्री सतेन्द्र जैन को हटा देना चाहिए। आयकर विभाग (IT) के अधिकारियों ने दिल्ली में 100 बीघा से भी अधिक जमीन और कई कंपनियों के शेयरों को जब्त किया जिन्हें कथित तौर पर दिल्ली के मंत्री सत्येंद्र जैन से संबंधित बताया जा रहा है। कानून के मुताबिक, जब्ती के 90 दिन के भीतर संबंधित व्यक्तियों को आयकर विभाग को जवाब देना होता है। इसके अलावा भी आय छिपाने के लिए भी दिल्ली सरकार के मंत्री पर अलग से इनकम टैक्स ऐक्ट के तहत जांच की जा रही है। तिवारी ने कहा कि सत्येंद्र जैन की 33 करोड़ रुपये की बेनामी संपत्ति कुर्क करने की मीडिया में छपी खबरों पर केजरीवाल को स्पष्टीकरण देना चाहिए। उन्होंने कहा कि इस मामले के प्रकाश में आने के बाद से जैन की हवाला कारोबार और कई गैर-कानूनी लेन-देन में संलिप्तता के अरसे से लंबित मामले और गंभीर हो गए हैं।
tgl_Latn sot_Latn hin_Deva hin_Deva hin_Deva hin_Deva